मुंबई: जैकी श्रॉफ के बेटे और एक्टर टाइगर श्रॉफ 27 साल के हो गए हैं। 2 मार्च, 1990 को मुंबई में जन्में टाइगर ने 'हीरोपंती' से बॉलीवुड डेब्यू किया था। जैकी और आयशा श्रॉफ के बेटे टाइगर का असली नाम जय हेमंत श्रॉफ है। दिलचस्प बात यह है कि पैदा होते हुए टाइगर को फिल्म मिल गई थी। दरअसल, जब जैकी श्रॉफ के घर बेटे का जन्म हुआ तो फिल्ममेकर सुभाष घई उनके घर पहुंचे। टाइगर को देखकर सुभाष ने उनके हाथ में 101 रुपए रखते हुए कहा, "ये साइनिंग अमाउंट है और तुम्हें बतौर एक्टर मैं ही लॉन्च करूंगा।" लेकिन जब टाइगर बड़े हुए और उन्होंने एक्टर बनने का फैसला लिया तो सबको यहीं लगा था कि सुभाष अपनी सुपरहिट फिल्म 'हीरो' का रीमेक टाइगर को लेकर बनाएंगे, लेकिन ऐसा कुछ नहीं हुआ और टाइगर को साजिद नाडियाडवाला ने फिल्म 'हीरोपंती' के जरिए लॉन्च किया। स्पोर्ट्स और डांस के शौकीन हैं टाइगर, आमिर को दे चुके ट्रेनिंग...
बॉलीवुड फैमिली से ताल्लुक रखने वाले टाइगर को बचपन से ही स्पोर्ट्स और डांसिंग का शौक रहा है। हालांकि, उन्होंने एक्टर बनने का नहीं सोचा था। वो स्पोर्ट्स या डांस की फील्ड में अपना करियर बनाना चाहते थे, लेकिन किस्मत को कुछ और ही मंजूर था। आपको यह जानकर हैरानी होगी कि टाइगर ने आमिर खान को ट्रेनिंग दी थी। फिल्म 'धूम-3' की शूटिंग के दौरान, टाइगर ने आमिर की बॉडी बनाने में उनकी हेल्प की थी।
टाइगर की फिल्म से डेब्यू करेंगी कृष्णा
'हीरोपंती' में डेब्यू करने से पहले टाइगर ने 3 साल तक Flexibility & Motion की ट्रेनिंग ली थी। टाइगर ने मार्शल आर्ट्स की भी ट्रेनिंग ली है। 3 फिल्म पुराने टाइगर की दो फिल्में बॉक्स ऑफिस पर हिट रही हैं। 'हीरोपंती' के अलावा उन्होंने 'बागी' और 'अ फ्लाइंग जट' में काम किया। पिछले साल रिलीज फिल्म 'अ फ्लाइंग जट' बॉक्स ऑफिस पर फ्लॉप रही थी। बता दें, जल्द ही टाइगर डायरेक्टर शब्बीर खान की फिल्म 'मुन्ना माइकल' में नजर आएंगे। इस फिल्म से उनकी छोटी बहन कृष्णा बतौर असिस्टेंट डायरेक्टर डेब्यू करने जा रही हैं।
आगे की स्लाइड्स में देखिए, टाइगर श्रॉफ की लाइफ की चुनिंदा फोटोज...
hin_Deva hin_Deva bho_Deva hin_Deva hin_Deva